JohanHeinsen/ENO huggingface dataset:
Ribe Stifts Adresseaviser, 1845-01-24
Udenlandske Efterretninger. Frankrig. Den 13 Januar aabnedes Adresse Debatterne i Pairkammeret. Grev Mole gik dygtig løs paa Hr. Guizot. Han erklærede, at han til det Yderste vilde bekæmpe det af Guizot fulgte System. Guizots Politik vilde have Freden for enhver Priis. men derved udsattes netop Freden for Fare. Netop ved sine Opoffrelser for at vedligeholde den en gelske Alliance havde den skabt alle nuværende Vanskeligheder og havde bevirket, at Frankrigs virkelige Allierede havde vendt sig bort. Han ansaae ikke det nuværende Ministerium for kapabelt til at løse allede forhaandenværende Forviklinger. - Hr. Guizot svarede, at han ansaae det for under sin og Kammerets Værdighed, at svare paa Rygter og Salons samtaler: han vilde holde sig til Kjendsgierningerne Med England var alle Stridspørgsmaal blevne løste paa den fredeligste og meest tilfredsstillende Maade, med Undtagelse af Skibsvisitationsretten, men i denne Anledning havde han forestillet det engelske Kabinet Nødvendigheden af at udtænke andre Midler til Slavehandelens Forhindring, end denne utilfredsstillende og for begge Landes Ære farlige. Der vilde derfor med det Første blive udnævnt en blandet Kommission, som, da den brittiske Regering havde fundet Frankrigs bemærkninger grundede, skal udfinde andre Midler til Negerhandelens Undertrykkelse. Grev Mole havde sagt, at han (Guizot) kompromiterede Freden, men han meente, at det var Oppositionen, som gjorde det. – Grev Mole erklærede herpaa, at han ikke hørte til Oppositionen, bebreidede Guizot Mangel paa Mod i Visitationspørgsmaalet, og henviste til den endnu uafgjorte Otaheitiske Sag. Jfølge. "Nene Zeitung, skal Guizot have anraabt den brittiske Udenrigsminister, Lord Aberdeens Barmhiertig hed og bønfaldet ham om at gjøre en Forandring i Visitationstraktaten, da Ministrene ellers ikke kunde holde sig; men dette har nok Mole vidst at opsnuse og benytte. - Hr. Villemains Sundhedstilstand, vedbliver at forbedre sig. – J Saint Cyrs Militærskole er det den 10. de kommet til en saa alvorlig Konflikt mellem Lærere og Disciple, at Skolens Forstander har maattet henvende sig til Krigsministeren for at erholde Militær-Hælp til Skole Opstandens Undertrykkelse. Eleverne erholdt Stue Arrest og 5 af dem ere udjagne af Skolen.
Ribe Stifts Adresseaviser, 1845-01-24
Spanien. Finantsministeren har forelagt Deputeertkamret Budgettet for 1845. Hele Jndtægten anslaaes til 1,250,635,353 Realer, deriblandt de di rette Skatter til 350,000,000 Real. Udgivten er beregnet til 1,205,522,688 Real, hvoriblandt den kongel. Huusholdning til 43,500,000 R., Krigsministeriet 323,410,845 R., Klerus 125,495,449 R.Den forviste General Romarino er den 4 Januar bragt til Grændsen. Zurbano skal være ankommen til Lissabon.
Ribe Stifts Adresseaviser, 1845-01-24
England. Om faa Dage vil Kongen af Hannovers Fordringer paa de engelske Kronjuveler blive afgjorte for Retteen; udentvivl ere de Huset Hannover tilhørende Krondiamanter, til en Værdi af over 50,000 Pund Sterling, blevne førte til England af Georg 1, men de ere formedelst den hyppigt forandrede Jndfatning ikke til at skjelne fra de andre.
Ribe Stifts Adresseaviser, 1845-01-24
Kæmpedampskibet "Great Britain har nylig gjort en Lysttour fra Bristol til Lundy. Dette Skib har 6 Master, drives ved en Archimedes=Skrue og tilbagelægger 19 engelske Miil i 1 Time og 9 Minutter.
Ribe Stifts Adresseaviser, 1845-01-24
Jndenlandske Efterretninger. Ogsaa fra Hertugdømmet Lauenborg er indsendt en Adresse til Kongen angaaende det Ussingske Andragende.
Ribe Stifts Adresseaviser, 1845-01-24
Den danske Flaade bestaaer nu af 6 Linieskibe paa 486 Kanoner; 8 Fregatter paa 360 Kanoner; 4 Konvetter paa 92 Kanoner; 4 Brigger paa 66 Kanoner 4 Skonnerter paa 18 Kanoner. Desuden 3 Kuttere og 82 Kanonchalupper og endelig 4 Dampskibe af i alt 480 Hestes Kraft. Paa Stablen ligger i Linieskib paa 84 Kanoner og 1 Corvet paa 20 Kanoner. (B. T.)
Ribe Stifts Adresseaviser, 1845-01-24
Theologisk Embedsexamen. Den 20. Januar, J. Sievertsen Laudabilis (imprimis ob Spec. scrip tum. S. S. Gjessing Hand illand. En Non cont. (Bert Tid
Ribe Stifts Adresseaviser, 1845-01-24
J Anledning af Kunstberider Guerras Bekjendtgjørelse i Adresseavisen har Politiet anstillet Undersøgelser og af de optagne Forhør fremgaaer baade at den ovennævnte Bekjendtgjørelse indeholder flere faktiske Urigtigheder som og at den der, yttrede Formodning om forsætlig Ondskab er aldeles ugrundet.
Ribe Stifts Adresseaviser, 1845-01-24
Jfølge Brev fra en Læge i Jacobsham af 1. Sept. f. A. har sidste Vinter i Grønland været saa langvarig og streng, som den ikke har været i Mands Minde. Kulden steg oftere til henimod 40 Grader og var i Gjennemsnit 2030. Dertil kom Hungersnød iblandt Grønlænderne i den Grad, at alle afslidte gamle Skindklædet bleve brugte til Føde, og tilsidst en ødelæggende Nosen Epidemie (erysipelas), som bortrev Mange, fra Januar til Udgangen af April.
Ribe Stifts Adresseaviser, 1845-01-24
Jernbanen fra Kjøbenhavn til Klampenborg, er, efter Forlydende, bevilget af Hs. Majestæt. "Corsaren" for 17. d. er lagt under foreløbigt Beslag af Justitsraad Reiersen.
Ribe Stifts Adresseaviser, 1845-01-24
Fra Kjøbenhavn meldes af 14. dennes i Aarhuus Avis: "Gammelholm skal i disse Dage være afhændet af Admiralitetet til 3de Mænd, en Muurmester, en Grosserer og en Justitsraad, som agte at benytte den store Plads til Anlægget af en Gade med store, pompeuse Bygninger. Paa en Tid, da Bygninger ere i høi Priis og Huusleien deglig stiger, vil denne Entreprise sikkert kunne betale sig. Maaseet hviler Kunstarbeidet nu aldeles, kun Murerne holde ud. Der opføres i denne Tid Varmekanaler, der skulle gjennemløbe alle Gemakker, Gange og Forhaller. Et fælles, stort Baal underholdes i Kjælderen. Museet vinder herved et uendeligt stort Fortrin for Mængden af andre Kunstsamlinger, der om Vinteren næsten slet ikke kunne besøges med nogen Nytte og Fornøielse, formedels Atmasphærens Raahed og Uhyggelighed. - Dei i Farvegaden nedstyrtede Baghuus tilhører en Brændeviinsbrænder, Wibe. Man studerer idelig paa, hvorledes en Eiendom bedst kan forrente sig stræber derfor i Veiret, sætter en Etage, en Qvist paa efter en anden, uden vedbørlig Hensyn til, om den gamle Bygning kan taale den nye Last. For dertil at bygge billigt lader man bygge om Vinteren, da Muurfolk, overhovedet Haandværksfolk og Haandlangere, ere at faae for halv Priis. Saaledes blive saadanne Ulykker, som den stedfundne, mulige, og sikkert mange andre, der elgtignok mindre falde i Øinene. Et saadant om Vinteren bygget Huus bliver et tørt i en lang Række af Aar, man kunde paastaae, aldrig, og de ulykkelige Beboere hente sig der ulægelige Onder, som Febre og Lungebetændelser. Værst af Alt er, at man i Sligt vel maa lade Folk have deres egen Villie. De to Qvæstede ligge endnu paa Hospitalet.
Ribe Stifts Adresseaviser, 1845-01-24
Det fornylig udøvede Posttyverie er i Alles Munde, paa den meest energiske Maade sætttes alle Kræfter i Bevægelse for at opdage Gierningsmændene.
Ribe Stifts Adresseaviser, 1845-01-24
Den nordlige Deel af Sjælland vinder efterhaanden en Celebritet for Lovløshed, som maa trætte den Taalmodigste, Jntet er derfor naturligere, end at Alt opbydes for at angribe Ondet i Roden, og at løse den Spænding, hvori hiin Egns Beboere nu saa længe befinde sig. - Et Barn skal i disse Dage være falden fra 4de Etage ned i Stuetagen, over Trappegelænderet. Barnet tog imidlertid ingen Skade; det faldt i Spækhøkerens Sandkiste. - Hos Beriderne paa Vesterbroes Theater, indfandt sig forleden Aften en Hørkræmmerkarl, der indtil da ingensomhelst slig Forestilling havde bivaanet. J Galleriet var fuldt, og Karlen, der, ukjendt med de vedtagne Love, havde noget urigtigt Begreb om Ligeberettigelse, søgte med Magt at gjøre sin Person gjældende. Man indigneredes over hans Mangel paa Levemaade, og correxede ham det bedske man kunde med Mund, Albuer, og Støvlehæle, uden at det virkede. Karlen blev heftigere, og rev i blind Vrede en frugtsommelig Kone ned af Bænken. Konen var alvorlig læderet, og Karlen blev ført i Arrest, her virkede Tanken paa en muligviis aarlang Fængselstraf saaledes paa den Ophidsede, at han gik fra Forstanden, og maatte bringes paa Hospitale, hvor han senere døde."J det norske Blad den Constitutionelle indbydes til Subskription paa Norsk Billed-Magasin og det paa meget lokkende Betingelser. Naar Magasinet har opnaaet 2000 Abonnementer, vil der blive udsat 4 Præmier paa 300, 200. 100 og 50 norske Specier, som aarlig ved Lodtrækning tilfalde Abonnenterne. Hertillands er man dog ikke kommen videre end til halv Tilbagebetaling, som Eieren af det med 1. Januar d. A. begyndte nye Blad "Flyveposten tilbyder sine Abon., naar de efter et halvt Aars Forløb levere ham Exemplarerne tilbage komplet og vel konserveret Tilstand.
Ribe Stifts Adresseaviser, 1845-01-24
Tvende Personer, Carl Morrensen og Jørgen Rasmussen, ere blevne arresterede som stærkt mistænkte for at have forøvet det paa Helsingøers Diligence begaaede Posttyveri. Carl Mortensen er Karl hos Staldmesteren paa Hirschholm, og den Anden er hans fortrolige Ven og Stladroder. Den til disse Personer strax nærede Mistanke om at have begaaet Tyveriet blev endnu mere forøget derved, at Jørgen Rasmussen skulde have sagt til en Bekjendt at han havde snydt Carl Mortensen for 200 Rbd., en Sum, som Jngen af dem med Grund kunde antages at være i Besiddelse af. (Aarh. Av.)
Ribe Stifts Adresseaviser, 1845-01-24
Angaaende det sidste kgl. Reglement for Anvendelsen af Prygl i den danske Armee indeholder det franske Blad "Chartvari, en meget farkastisk Artikel, fuld af de største Ugeneertheder. Vor dyrtlønnede Gesandt i Paris vil da ligesaa lidt kunne bevirke nogen Justitsaction mod Redacteuren af "Charivari, som hans Nærværelse har været istand til at forhindre Artiklens Offentliggjørelse. Det kommer sig af, at der i saa Henseende virkelig er Trykkefrihed i Frankrig, medens man i Danmark næsten gyser for sin egen Skygge, saasnart Talen er om en fri Yttring og fremmede Magter. (Kbhp.)
Ribe Stifts Adresseaviser, 1845-01-24
Den mecklenborgske Professor Dr. Jonas har nys ladet Kongen af Danmark overrække et Exemplar af sit Værk og Sjælens Udødelighed, og strax efter erholdt en meget naadig Cabinetsskrivelse, ledsaget af Jndfødsrets Patent. Professoren er forlovet med en kjøbenhavnsk Banquiers Datter. (H. w. Nachr.)J Anledning af Andragendet i den roeskildske Stænderforsamling ang. Toldgrændsens Ophævelse har Forsamlingen indstillet til Kongen: "At en Kommission allernaadigst maatte blive nedsat med det Hverv, at udarbeide et Forslag til Konsumtionens Ophævelse i Kongeriget, til en eensartet Told lovgivning og Brændeviinsafgift for den hele Stat, samt til en saadan Omregulering af den øvrige Beskatning, at Finantserne derved kunne skadesløs holdes, uden at nogen Deel af Staten bliver over bebyrdet, og endelig til den heraf følgende Ophævelse af ethvert Baand paa Samfærselen mellem Kongeriget og Hertugdømmerne, samt at et herpaa støttet Lovudtast maatte vorde forelagt Stænderforsamlingerne." (Dyk.)
Ribe Stifts Adresseaviser, 1845-01-24
Fædrelandet sælder i sine Charakteristiker fra den roeskildske Forsamling" følgende Dom om Kammerherre Scavenius: "Scavenius er maaskee der Medlem i Forsamlingen, der ifølge sine personlige Egenskaber og sociale tilling kunde udrette meest; han besidder Forstand, Kundskaber, politisk Ærlighed, uafhængig Formuesstilling, gode Forbindelser, Anseelse, Tid, og dog er han i Virkeligheden ikke kommen videre end til at sidde godt paa sin egen Plads. Dette kommer simpelthen deraf, at han er en fuldstændig Jndividualist. Almeenhedens Fordringer ere ham et Tryk, en Byrde. Han er en stor Besidder, derfor er Loven til for Besiddelsen, og bag de reformatoriske Bestræbelser seer han kun den graadige Fenris, som vil opsluge Eiendomsretten; dette Spøgelse forfølger ham overalt, derfor forsvarer han Jorddrotternes Ret til at kræve Hørighed og Lydighed og bruge Tugtemidler, ligeledes deres Ret til vilkaarlig Afgiftsforhøielse, uden at bryde sig enten og Godsvæsenets faderlige Traditioner eller om den Strid, hvori dette staaer med den bestaaende Lovgivnings Aand; han paastaaer, at den jorddrot lige Besiddelse er fuldstændig, til Trods for alle de ved Fæstegodset heftende uadskillelige, indskrænkende Betingelser; og alt dette gjør han, medens han paa sit eget Gods som oftest handler, som om den modsatte Anskuelse var den rette. For Almeenheden vil han Jntet gjøre, men nok for sit Jndividuum i den Kreds, hvori det aander og bevæget sig. Om Scavenius nogensinde vil blive constitutionel, er det umuligt at forudsige, men saameget synes vist, at han ikke bliver det, førend den Krisis, som følger med Forandringen, er lykkelig overstaaet, eller naar han der seer den sidste Forskandsning for Jndividualismen. At denne Deputerede i sit Hjerte maa hade Despotiet mere, end han frygter den frie Forfatning, tør man vistnok gjøre Regning paa, saasnart man forsøger at bringe ham som Størrelse i en politisk Formel.""Foreningen for Søfartens Fremme har udsat Præmier for de Kapitainer og Styrmænd, som udmærket sig ved god Journalføring og dertil hørende flittige Anvendelse af astronomiske Observationer. Præmierne ville komme til at bestaae i følgende Deele: for Kapitainer: 1 Sextant til Værdie 100 til 150 Rbd., 1 Observationsuhr til 5060 Rbd. og 1 Sympisometer til 2025 Rbd.; for Styrmænd, 1 Observationsuhr til 5060 Rbd., 1 Octant med Kikkert til Stjerneobservationer til 3540 Rbd. og 1 god Lommekikkert til 10-15 Rbd.
Ribe Stifts Adresseaviser, 1845-01-24
Udnævnelse og Entledigelse. Under 15. ds. har Hs. Maj. allernaadigst udnævnt Chef for det holsteen lauenborgske Expeditionscontoir under det Kongelige Generaltoldkammer og Commerce-Collegium J. J. H. Christen til virkelig Kammerraad. Under f. D. er J. C. Ferslev meddeelt Bestalling som Landmaaler. Under 18, de har Hs. Maj. allern, udnævnt Cand. juris Baron A. Løvenstern til Kammerjunker og forhenv. Forligelsescommissair O. C. Lottrup til Kancelliraad med Rang i 7de Kl. Nr. 1 efter Rangfrdn.
Ribe Stifts Adresseaviser, 1845-01-24
Under 18, d. har Hs. Maj. i Naade og med Pension entlediget Sognepræst for Aventoft Menighed i Tønder Provsti, Consistorialraad A. Boysen.
Ribe Stifts Adresseaviser, 1845-01-24
Døde. Kbhavn: Chr. C. Møller, f. Fischer, 73 A.; Høker, P. Hansen, 39 A.; Fred C. Werreurats; Ane Rasmussen, f. Krogh, 87 A.; Kapitain Joh. N. Koch. Frosløv Frederikke Engel, f. Gottschalck, 43 Aar. Østengaard. Else Jørgensen, f. Jversen, 69 A. Bogense: Ellise C. Thomsen, f. Borring, 26 A. St. Domingo. Christian E. Hvid, 19 A. (paa en Reise til Vestindien. Vestindien: P. Frederiksen, 50 A. paa en Reise med Orlogsbriggen "St. Croix.
Ribe Stifts Adresseaviser, 1845-01-24
Kjøbenhavns Børs-Kours d. 17. Januar: Species 200. Bank=Diskonto 4 pCt. Nationalbankaktier 141 1/2 a 142 Rbd. Sølv. Ribe. Hr. Major v. Lachendorff og Frue her i Byen havde igaar oplevet den sjeldne Lykke at kunne høitideligholde deres Guldbryllup.
Ribe Stifts Adresseaviser, 1845-01-24
Det i Nr. 8 omtalte Jndbrudstyveri var ikke begaaet i Feuling, men i Læborg.
Ribe Stifts Adresseaviser, 1845-01-24
Som Svar paa de i Nr. 9 indsendte Stykker have vi modtaget Efterstaaende, hvormed vi maa ansee denne Sag for sluttet. "Jmod det af Undertegnede i No. 5 af denne Av. skrevne Stykke læses i forrige Rumer tvende Mod artikler, hvilke jeg finder mig foranlediget til at besvare. Hvad den Første fra Flere Borgere angaaer, skal jeg dog kun indskrænke mig til følgende bemærkninger. Naar man ej kan tale, som man skulde og burde, at overensstemmende med Sandheden, bør man hellere tie ganske stille; det er fremdeles min Mening, som de ærede Borgere rigtignok ikke synes at deele. Antallet af de urolige, for ej at sige "begeistrede, Hoveder d. 13de Septbr. f. A. maa vel antages omtrent at være ligestort med Antallet af de i denne Anledning Mulkterede (ser Personer ere idømte en Mulkt af 5 Rbd. hver), altsaa langt fra Byens hele Befolkning", selv naar man fraregner "Oldinge og Børn, ja Fruentimmer ovenikjøbet. En Stemning af en saadan Natur som den, man maa antage har ligget til Grund for hine stærke Udbrud af Misfornøielse, har Undertegnede, skjøndt Ripenser, ikke fundet i noget ham bekjendt Huus; derimod har jeg hørt mange, ægte dansksindede Mænd, som med mig harmes over de Fortydskedes og deres Formænds Fremfærd, højligen misbillige den omtalte Demonstration som upassende og unyttig. Raabet: "Ned med Grev Gert vides desuden slet ikke at være bleven brugt uden maaskee af enkelt Stemme. Folkekalenderens Gaade" er altsaa ingen Gaade, men en Usandhed for ikke at sige noget Værre.
Ribe Stifts Adresseaviser, 1845-01-24
Forfatteren af den anden Modartikkel har efter min Mening ikke holdt sig Sagen klart for Øje. Spørgsmaalet er nemlig alene, om Gaaden i Skandinavisk Folekalender eller Undertegnede har Ret i Opfattelsen af Begivenheden d. 13de Sept. Herom tillader jeg mig at henvise til ovenstaaende bemærkninger. Hr. Jndsenderen "lader usagt, hvorvidt det berørte Faktum forholder sig rigtigt; han har kun hørt flere forsikkre, at det væsentligen forholder sig saaledes. Men seer de da ikke, Hr. Jndsender, at Deres Stemme altsaa her, hvor Spørgsmaalet netop alene er og Faktum, mangler al Betydning Min Artikkel var hverken rettet imod de beger strede Hoveder" som saadanne - Begeistringen er i og for sig noget Skjønt, som jeg selv ønsker længe at bevare; men den kan vildledes og tabe alle Hensyn af Øje, da maa man hellere ønske Besindigheden, i dens Sted – ei heller imod den nationale Bestræbelse, men kun imod en usand Retning i samme, imod et nædelt Vaaben, som vi hellere maa slippe. aldenstund saamange gode Vaaben staae til vor Tjeneste; bedre at falde med Sandhed end at sejre med Usandhed, Kort sagt Hr. Jndsender! De har ganske misforstaaet mig, uagtet vi i Grunden ere enige, ja saa enige, at De udtaler hvad jeg dog kun har tænkt: "at saadanne Raab, som de, hvortil der alluderes, hvad enten de nu ere sande, eller overdrevne, eller usande, ikke lede til Noget imod de tydske Anmasselser, Hvad angaaer Deres Opfordring til at begynde Kampen, da vil jeg maaskee følge den, naar min Tid kommer; Deres sørgelige Anelser og Kampens Udfald deeler jeg ikke; men maa have den Tillid til Forsynet, at den retfærdige Sag vil sejre, vor Pligt er det altsaa at gjøre vor Sag saa retfærdig som muligt. Og hermed anseer jeg Gaade=Spørgsmaalet for at være tilstrækkeligt drøftet. Filalethes.
Ribe Stifts Adresseaviser, 1845-01-24
Jndkomne Gaver til de Forulykkedes Efterladte i Steenberg ved Thisted (see denne Avis Nr. 6) Fra en Unævnt: 2 Specier. Ribe, den 24 Januar 1845.
Ribe Stifts Adresseaviser, 1845-01-24
Redaktøren.
Ribe Stifts Adresseaviser, 1845-01-24
Bekjendtgjørelser. Søndagen den 2 Februar bliver Assemblee paa Korsbrødregaard.
Ribe Stifts Adresseaviser, 1845-01-24
Ribe den 24 Januar 1845. Repræsentanterne. Den Huusleilighed i Nørreportsgade, som nu beboes af Hr. Tronier, er at faae til Leie til Paaske Flyttetid, naar man derom henvender sig til Ribe, d. 23 Januar 1845. Krag.
Ribe Stifts Adresseaviser, 1845-01-24
Lægebog W.B. for dem, som ikke kunne faae betimelig Læge. hjælp, af Aug. Thornam, Bataillonschirurg. Tredie Udgave. Godtkjøbs-Udgave. Priis: heftet 3 Mk., indbunden 3 Mk. 6 s. Bogen anviser Behandlingen af 88 indvortes og udvortes Sygdomstilfælde, saasom: Beenbrud. Besvimmelse. Bid af Hugorme. Blodbrækning. Blodflod. Blodgang. Blodspytning. Blødning efter Saar. Bolden Finger. Brændte Saar. Brok. Byld. Cholera. Diarrhoe. Durkløb. Faaresyge. Fang. Feber. Fnat. Forfrysninger. Forgiftninger. Forkjølelse. Forstoppelse. Forvridninger. Forstuvning. Fremmede Legemer i Halsen, i Øiet og i Øret. Frosne Lemmer. Gamle Saar. Gjennemliggen. Halspine. Jglebid. Kjertelsvulster. Knus ninger. Knæskade. Krampe, Krampeslag. Ledevrid. Liig fald. Luration. Lynslagen. Lyskebyld. Malercolik. Mareridt. Melkekunder. Miltbrand. Navlebrok. Nattevandren. Nyfødtes Skindød. Næseblod. Overskaaren Pulsaare. Qvælning. Rosen. Saar. Skudsaar. Skindød. Skjør hug. Slag og Stod. Slagflod. Solstik. Sting. Stil af Bier. Gedehamse. Stikflod. Søvngængeri. Vandskræk. Veneriske Sygdomme. Øiensygdomme. Bogen indeholder desuden i et Anhang Anviisning til Brugen af de angivne Lægemidler. Wahlske Boghandel, Store Kjøbmagergade Nr. 4 i Kjøbenhavn.
Ribe Stifts Adresseaviser, 1845-01-24
Hos nogle i Jedsted Bye hjemmehørende mistænkelige Personer er forefundet følgende Ting, som muligen ere stiaalne 3de Hammere, den ene tilsleben bagtil, en liden Meisel. Trykt i Ribe hos Chr. sal. Hyphoff.
Ribe Stifts Adresseaviser, 1845-01-24
en stor Jern-Harvetand, et rødt trykket Tørklæde med Figurer i, et gl. mørkt tærnet Bomuldstørklæde, et Stykke af et Ravhjerte. De som disse Ting maatte være fravendte bedes snarest mueligt derom at gjøre Anmeldelse til mig. Gjording-Malt Herreders Contoir, Endrupholm den 20de Januar 1845. Münster.
Ribe Stifts Adresseaviser, 1845-01-24
En Huusleilighed paa 4 Fag med Kjøkken er at faae tilleie til Paaske. Man behager at henvende sig til Adressekontoiret.
Ribe Stifts Adresseaviser, 1845-01-24
Heglet Hør og Maskingarn bekommes hos S. S. Ballin & Comp.
Ribe Stifts Adresseaviser, 1845-01-24
En Dreng, som har Lyst til at lære Uhrmager kunsten, kan strax eller til førstkommende Paaske antages i Lære hos P. Lock, Uhrmager.
Ribe Stifts Adresseaviser, 1845-01-24
Tøndern, den 19 Januar 1845. Til næstkommende Maidag ønsker et ungt Menneske sig antaget som Avlsforvalter. De herpaa Reflecterende ville behage at henvende sig til Adressekontoiret i Ribe.
Ribe Stifts Adresseaviser, 1845-01-24
Gaard-Salg. Undertegnede agter underhaanden at sælge sin iboende Eiendoms-Gaard, som staaer for Hartkorn 4 Tdr. 6 Skpr. 3 Fdkr. 1 enfjerd. Alb., under Ribe Amt. Gaarden saavelsom dens Jorder er under sin ordentlige Drift, Lysthavende indbydes. Vestervedsted, den 15. Januar 1845. Anders Hansen. Nicolai Edinger Balle
Ribe Stifts Adresseaviser, 1845-01-24
7 4de Klasse Göttsche, Kongelig Maje No. 2. stæts Politiassistent, Byefoged 10 Rbs. Sølv. i Ringkjøbing og Herredsfoged for Ulfborg Hind Herreder, Gjørvitterligt, at for mig andrager Søkrigscommissair Procurator Bagge hvorledes han, som Mandatarius for Peder Christensen af Gammel Sogn paa Holmsland og i Medhold af denne dertil under 19. December f. A. forundt allernaadigst Bevilling, finder sig beføiet til at erhverve Mortifications-Dom over en af Peder Jensen Bjerre i Nørre Røiklit paa Holmsland til nu afdøde Niels Jensen Strandgaard af Gammel Sogn under 8. Juli 1821 udstædt og ved Ulfborg Hind Herreders Ret den 11. samme Maaned tinglæst Obligation, stor 100 Rbd. r. S., hvorfor er givet 1ste Prioritets Panteret i en Debitor da tilhørende, i Nørre Maade beliggende Engparcel af Søegaards frie Hovedgaardstart, ansat til Hartkorn 1 Fk. syttentyvendedeel Alb., hvilken Obligation er bortkommet og staaer undslettet i Pantebogen, skjøndt den skal være indfriet. Thi indstævnes derfor herved i Henhold til den paaberaabte Bevilling, med Aar og Dags Varsel, den eller de som maatte være i Besiddelse af foranmeldte Panteobligation, at møde for Ulfborg Hind Herreders Ret, som nedsættes paa Ringkjøbing Raadhuus den første Tingdag i April Maaned 1846 sædvanlig Tid, og der at fremkomme med og godtgjøre deres Eiendomsret til benævnte Panteobligation, da i andet Fald efter Citantens Paastand og i Medfør af ovennævnte allernaadigste Bevilling, Obligationen ved Dom vil blive mortificeret til Udslettelse af Pantebogen. Landag og Forelæggelse er hævet ved Forordning 3. Juni Til Bekræftelse under min Haand og Embedsseglet. Herredscontoiret i Ringkjøbing, den 14 Januar 1845. Göttsche. (L. S.)
Ribe Stifts Adresseaviser, 1845-01-27
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 1. Mandagen den 27. Januar.